Lopaičiai
Lopaičiai – kaimas rytinėje Rietavo savivaldybės dalyje, 1 km į šiaurės rytus nuo Tverų, prie kelio  4601  Telšiai–Žarėnai–Tverai–Laukuva . Seniūnaitijos centras. Stūkso Lopaičių kalnas (210 m), teka Aitralė. Lopaičius nuo Tverų skiria Tverų tvenkinys ir ežeras Varleistis. Toliau rytuose telkšo ežeras Ruškis. Yra senosios kapinės, pora pakelės koplytėlių (viena jų – dailės paminklas su ornamentuotu kryželiu, Marijos Sopulingosios, šv. Roko ir Lurdo Marijos skulptūromis).